钦定古今图书集成/明伦汇编/氏族典/第610卷 > 《郑樵通志》 > 贺若敦
## 钦定古今图书集成/明伦汇编/氏族典/第610卷 > 《郑樵通志》 > 贺若敦

按《周书贺若敦传》：“敦，代人也。少有气干，善骑射，归太
祖，置麾下，授都督，封安陵县伯，进爵广乡县侯。魏废
帝二年，拜右卫将军，进爵为公。时巴西人谯淹据南
梁州，与梁西江州刺史王开业共为表里，扇动群蛮。
太祖令敦率军讨之，敦身先将士，尽俘其众。进爵武
都公。武成元年，入为军司马。保定二年，拜工部中大”
夫。寻出为金州总管、七州诸军事、金州刺史。三年，从
柱国杨忠引《突厥》破齐长城，至并州而还，以敦为殿，
别封一子顺义县公。五年，除中州刺史，镇函谷。敦恃
功负气，每怀怨怒。晋公护怒，遂征敦还，逼令自杀，时
年四十九。建德初，追赠大将军，谥曰烈。